ประกาศคณะกรรมการกํากับและส่งเสริมการประกอบธุรกิจประกันภัยเรื่อง หลักเกณฑ์และวิธีการในการประกาศหรือโฆษณาการฝ่าฝืนหรือไม่ปฏิบัติตามกฎหมายว่าด้วยการประกันวินาศภัยพ.ศ. 2556----------------------------------------------- อาศัยอํานาจตามความในมาตรา 111/2 แห่งพระราชบัญญัติประกันวินาศภัย พ.ศ. 2535 ซึ่งแก้ไขเพิ่มเติมโดยพระราชบัญญัติประกันวินาศภัย (ฉบับที่ 2) พ.ศ. 2551 ประกอบกับมติที่ประชุมคณะกรรมการกํากับและส่งเสริมการประกอบธุรกิจประกันภัย ครั้งที่ 9/2555 เมื่อวันที่ 23 พฤศจิกายน พ.ศ. 2555 คณะกรรมการกํากับและส่งเสริมการประกอบธุรกิจประกันภัยออกประกาศไว้ ดังต่อไปนี้ข้อ ๑ ประกาศนี้เรียกว่า "ประกาศคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์และวิธีการในการประกาศหรือโฆษณาการฝ่าฝืนหรือไม่ปฏิบัติตามกฎหมายว่าด้วยการประกันวินาศภัย พ.ศ. 2556"ข้อ ๒ ให้ยกเลิกประกาศคณะกรรมการกํากับและส่งเสริมการประกอบธุรกิจประกันภัย เรื่อง หลักเกณฑ์และวิธีการในการประกาศหรือโฆษณาการฝ่าฝืนหรือไม่ปฏิบัติตามกฎหมายว่าด้วยการประกันวินาศภัย พ.ศ. 2552 ลงวันที่ 11 กันยายน พ.ศ. 2552ข้อ ๓ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๔ ในประกาศนี้ "สํานักงาน" หมายความว่า สํานักงานคณะกรรมการกํากับและส่งเสริมการประกอบธุรกิจประกันภัย "บริษัท" หมายความว่า บริษัทประกันวินาศภัยตามกฎหมายว่าด้วยการประกันวินาศภัย และให้หมายความรวมถึงสาขาของบริษัทประกันวินาศภัยต่างประเทศที่ได้รับใบอนุญาตประกอบธุรกิจประกันวินาศภัยในราชอาณาจักรตามกฎหมายว่าด้วยการประกันวินาศภัย "ตัวแทนประกันวินาศภัย" หมายความว่า ผู้ซึ่งบริษัทมอบหมายให้ทําการชักชวนให้บุคคลทําสัญญาประกันภัยกับบริษัท "นายหน้าประกันวินาศภัย" หมายความว่า ผู้ชี้ช่องหรือจัดการให้บุคคลทําสัญญาประกันภัยกับบริษัท โดยกระทําเพื่อบําเหน็จเนื่องจากการนั้น "นักคณิตศาสตร์ประกันภัย" หมายความว่า ผู้ได้รับใบอนุญาตเป็นนักคณิตศาสตร์ประกันภัยจากนายทะเบียนตามกฎหมายว่าด้วยการประกันวินาศภัย "ผู้ประเมินวินาศภัย" หมายความว่า ผู้ได้รับใบอนุญาตจากนายทะเบียน และขึ้นทะเบียนต่อสํานักงานเป็นผู้ประเมินวินาศภัยตามกฎหมายว่าด้วยการประกันวินาศภัย "คณะกรรมการเปรียบเทียบ" หมายความว่า คณะกรรมการเปรียบเทียบที่รัฐมนตรีว่าการกระทรวงการคลังแต่งตั้งตามกฎหมายว่าด้วยการประกันวินาศภัยข้อ ๕ ในกรณีที่บริษัท ตัวแทนประกันวินาศภัย นายหน้าประกันวินาศภัย ผู้ประเมินวินาศภัยหรือนักคณิตศาสตร์ประกันภัยผู้ใด กระทําการอันเป็นการฝ่าฝืนหรือไม่ปฏิบัติตามบทบัญญัติแห่งพระราชบัญญัตินี้ หรือกฎกระทรวงหรือประกาศที่ออกตามความในพระราชบัญญัตินี้ ให้สํานักงานมีอํานาจประกาศหรือโฆษณาการฝ่าฝืนหรือไม่ปฏิบัติตามดังกล่าว โดยระบุรายละเอียดการฝ่าฝืนหรือไม่ปฏิบัติตามรวมทั้งชื่อบุคคลที่เกี่ยวข้องให้ประชาชนทราบ ตามหลักเกณฑ์และวิธีการที่กําหนดไว้ในประกาศนี้ข้อ ๖ ให้สํานักงานประกาศหรือโฆษณาการฝ่าฝืนหรือไม่ปฏิบัติตามกฎหมายของบริษัทตัวแทนประกันวินาศภัย นายหน้าประกันวินาศภัย ผู้ประเมินวินาศภัย หรือนักคณิตศาสตร์ประกันภัยในเว็บไซต์ของสํานักงาน และจัดทําเป็นเอกสารข่าวเพื่อเผยแพร่ต่อสื่อมวลชนในแขนงต่าง ๆ ให้ประชาชนทราบทั่วกัน ในกรณีดังต่อไปนี้ (1) กรณีที่บริษัทดํารงเงินกองทุนไม่ครบถ้วนตามมาตรา 27 แห่งพระราชบัญญัติประกันวินาศภัย พ.ศ. 2535 และที่แก้ไขเพิ่มเติม ให้สํานักงานประกาศหรือโฆษณาโดยระบุชื่อบริษัท จํานวนเงินกองทุนที่บริษัทดํารงไม่ครบถ้วนตามที่กฎหมายกําหนด และสถานะของบริษัทที่ต้องห้ามมิให้ขยายธุรกิจโดยไม่สามารถรับประกันภัยรายใหม่ได้ (2) กรณีที่บริษัทไม่ยื่นงบการเงิน รายงานเกี่ยวกับผลการดําเนินงานของบริษัทตามมาตรา 47 ไม่แก้ไขรายงานประจําปีตามคําสั่งคณะกรรมการตามมาตรา 48 ไม่ยื่นรายงานทางการเงินตามมาตรา 49 ไม่เปิดเผยข้อมูลเกี่ยวกับฐานะการเงินและผลการดําเนินงานของบริษัทตามมาตรา 50/1 ไม่ส่งรายงานประจําปีการคํานวณความรับผิดตามกรมธรรม์ประกันภัยตามมาตรา 50/2 หรือบริษัทรายงานดังกล่าวข้างต้นไม่ครบถ้วนตรงต่อความเป็นจริง ให้สํานักงานประกาศหรือโฆษณาโดยระบุชื่อบริษัท การกระทําที่เป็นการฝ่าฝืนหรือไม่ปฏิบัติตามกฎหมาย (3) กรณีที่นายทะเบียนมีคําสั่งตามมาตรา 52 หรือมาตรา 53 ให้สํานักงานประกาศหรือโฆษณาโดยระบุชื่อบริษัท การกระทําของบริษัท บุคคลที่เกี่ยวข้อง (หากมี) รายละเอียดของการสั่งให้แก้ไขฐานะหรือการดําเนินการ (4) กรณีที่นายทะเบียนมีคําสั่งเพิกถอนใบอนุญาตตัวแทนประกันวินาศภัย นายหน้าประกันวินาศภัย ผู้ประเมินวินาศภัย หรือนักคณิตศาสตร์ประกันภัย หรือมีคําสั่งพักใช้ใบอนุญาตผู้ประเมินวินาศภัย หรือนักคณิตศาสตร์ประกันภัย ให้สํานักงานประกาศหรือโฆษณาโดยระบุชื่อบุคคลที่ถูกเพิกถอนใบอนุญาตหรือถูกพักใช้ใบอนุญาต การกระทําที่เป็นเหตุให้ถูกเพิกถอนหรือพักใช้ใบอนุญาต และผลของการถูกเพิกถอนหรือพักใช้ใบอนุญาตข้อ ๗ ภายใต้บังคับข้อ 6 กรณีที่บริษัท ตัวแทนประกันวินาศภัย นายหน้าประกันวินาศภัย ผู้ประเมินวินาศภัย หรือนักคณิตศาสตร์ประกันภัย ฝ่าฝืนหรือไม่ปฏิบัติตามกฎหมาย ซึ่งเป็นความผิดที่คณะกรรมการเปรียบเทียบมีอํานาจเปรียบเทียบ ให้สํานักงานประกาศหรือโฆษณาการฝ่าฝืนหรือไม่ปฏิบัติตามกฎหมายของบริษัทในเว็บไซต์ของสํานักงาน และจัดทําเป็นเอกสารข่าวเพื่อเผยแพร่ต่อสื่อมวลชนในแขนงต่าง ๆ ให้ประชาชนทราบทั่วกัน ดังนี้ (1) กรณีชําระค่าปรับตามคําเปรียบเทียบของคณะกรรมการเปรียบเทียบ ให้สํานักงานประกาศหรือโฆษณาโดยระบุชื่อผู้กระทําความผิด ลักษณะการกระทําความผิด และโทษที่ได้มีการเปรียบเทียบ (2) กรณีไม่ชําระค่าปรับตามคําเปรียบเทียบของคณะกรรมการเปรียบเทียบ ให้สํานักงานประกาศหรือโฆษณาโดยระบุชื่อผู้กระทําความผิด ลักษณะการกระทําความผิด และโทษที่ได้มีการเปรียบเทียบ และให้ระบุด้วยว่าสํานักงานได้ดําเนินการต่อไปอย่างไร ทั้งให้มีการเปลี่ยนแปลงข้อมูลในประกาศหรือโฆษณาดังกล่าว ตามความคืบหน้าของคดีจนกว่าคดีจะถึงที่สุดข้อ ๘ การประกาศหรือโฆษณาในเว็บไซต์ของสํานักงาน ตามข้อ 6 และข้อ 7 ให้สํานักงานประกาศหรือโฆษณามีกําหนดระยะเวลา ดังนี้ (1) กรณีตามข้อ 6 (1) ให้ประกาศหรือโฆษณาจนกว่าบริษัทแสดงหลักฐานได้แจ้งชัดและผ่านการตรวจสอบจากนายทะเบียนแล้วว่าบริษัทดํารงเงินกองทุนได้ครบถ้วนแล้ว (2) กรณีตามข้อ 6 (2) ให้ประกาศหรือโฆษณาจนกว่าบริษัทได้ดําเนินการตามกฎหมายแล้ว (3) กรณีตามข้อ 6 (3) ให้ประกาศหรือโฆษณาจนกว่าบริษัทแก้ไขฐานะหรือการดําเนินการแล้วเสร็จ (4) กรณีตามข้อ 6 (4) ให้ประกาศหรือโฆษณาการเพิกถอนใบอนุญาตเป็นเวลาหนึ่งปี ส่วนการพักใช้ใบอนุญาตให้ประกาศหรือโฆษณาจนครบกําหนดเวลาพักใช้ใบอนุญาต (5) กรณีตามข้อ 7 (1) และ (2) ให้ประกาศหรือโฆษณาเป็นเวลา (ก) หกเดือน สําหรับกรณีข้อ 7 (1) ซึ่งกฎหมายกําหนดโทษปรับไม่ถึงสามแสนบาท (ข) หนึ่งปี สําหรับกรณีข้อ 7 (1) ซึ่งกฎหมายกําหนดโทษปรับตั้งแต่สามแสนบาทขึ้นไปหรือมีโทษจําคุก (ค) กรณีตามข้อ 7 (2) ให้ประกาศหรือโฆษณาต่อไปอีกหนึ่งปีนับแต่คดีถึงที่สุดผู้มีอํานาจลงนาม - ประกาศ ณ วันที่ 23 สิงหาคม พ.ศ. 2556 อารีพงศ์ ภู่ชอุ่มปลัดกระทรวงการคลังประธานคณะกรรมการกํากับและส่งเสริมการประกอบธุรกิจประกันภัย